L 347/22 Jurnalul Oficial al Uniunii Europene 24.12.2009 REGULAMENTUL (UE) NR. 1292/2009 AL COMISIEI din 21 decembrie 2009 de derogare de la Regulamentele (CE) nr. 675/2009, (CE) nr. 676/2009 și (CE) nr. 677/2009 privind deschiderea unor proceduri de licitație pentru reducerea taxei la import în Spania pentru sorgul provenind din ţări terțe, pentru reducerea taxei la import în Spania pentru porumbul provenind din țări terțe şi pentru reducerea taxei la import în Portugalia pentru porumbul provenind din țări terțe, în ceea ce privește data finală a procedurii de licitaţie COMISIA EUROPEANĂ, având în vedere Tratatul privind Uniunea Europeană și Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 144 coroborat cu articolul 4, întrucât: (1) Regulamentele (CE) nr. 675/2009 (), (CE)  nr. 676/2009 (*) şi (CE) nr. 677/2009 (*) ale Comisiei au deschis proceduri de licitație pentru reducerea taxei menţionate la articolul 136 din Regulamentul (CE) nr. 1234/2007 pentru sorgul importat în Spania, pentru porumbul importat în Spania şi, respectiv, pentru porumbul importat în Portugalia. ( În intervalul de timp care a trecut de la data deschiderii procedurilor de licitație până la 17 noiembrie 2009, cantitatea de porumb importată în Spania care poate fi contabilizată în temeiul contingentului cu taxă la import redusă, din care se deduc cantitățile de produse de substituție a cerealelor menționate la articolul 2 alineatul (1) din Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb şi de sorg în Spania şi, respectiv, de porumb în Portugalia (), acoperă numai 13 % din contingent. Cantitatea de sorg importat în Spania care poate fi contabilizată în temeiul contingentului cu taxă la import redusă este neglijabilă. Cantitatea de sorg importată în Portugalia care poate fi contabilizată în temeiul contingentului cu taxă la import redusă acoperă numai 13 % din contingent. Ținând seama de condițiile pieței în Spania și în Portugalia, deschiderea procedurilor de licitație până la 17 decembrie 2009 nu ar permite importul în cantități suficiente pentru acoperirea contin- gentelor. (3) Prin urmare, este necesară prelungirea procedurilor de licitaţie pentru reducerea taxei la importul de porumb şi de sorg în Spania și, respectiv, de porumb în Portugalia până la sfârșitul lunii mai 2010 pentru ca să se utilizeze complet contingentele de import. ( Comitetul de gestionare a organizării comune a piețelor agricole nu a emis un aviz în termenul stabilit de preşedinte, ADOPTĂ PREZENTUL REGULAMENT: Articolul 1 Prin derogare de la articolul 2 din Regulamentul (CE) nr. 675|2009, de la articolul 2 din Regulamentul (CE) nr. 676|2009 și de la articolul 2 din Regulamentul (CE) nr. 677|2009, procedurile de licitație sunt deschise până la 27 mai 2010. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Expiră la 28 mai 2010. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 decembrie 2009. () JO L 299, 16.11.2007, p. 1. () JO L 196, 28.7.2005, p. 5. () JO L 196, 28.7.2005, . 6. () JO L 196, 28.7.2005, p. 7. () JO L 340, 19.12.2008, p. 57. Pentru Comisie, În numele Președintelui, Neelie KROES Membru al Comisiei